CELEX: 32020D0470
Language: hu
Date: 2020-03-25 00:00:00
Title: A Tanács (EU) 2020/470 határozata (2020. március 25.) az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás kulturális együttműködésről szóló jegyzőkönyvének 5. cikke szerinti, az audiovizuális koprodukciók kedvezményezetti jogosultsági időszakának meghosszabbításáról

1.4.2020   
               
               
                  HU
               
               
                  Az Európai Unió Hivatalos Lapja
               
               
                  L 101/1
               
            
         A TANÁCS (EU) 2020/470 HATÁROZATA
         (2020. március 25.)
         az egyrészről az Európai Unió és tagállamai, másrészről a Koreai Köztársaság között létrejött szabadkereskedelmi megállapodás kulturális együttműködésről szóló jegyzőkönyvének 5. cikke szerinti, az audiovizuális koprodukciók kedvezményezetti jogosultsági időszakának meghosszabbításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az egyrészről az Európai Unió és tagállamai, másrészről a Koreai Köztársaság közötti szabadkereskedelmi megállapodás megkötéséről szóló, 2015. október 1-jei (EU) 2015/2169 tanácsi határozat (1) 3. cikkének (1) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A Tanács 2015. október 1-jén elfogadta az egyrészről az Európai Unió és tagállamai, másrészről a Koreai Köztársaság közötti szabadkereskedelmi megállapodás megkötéséről szóló (EU) 2015/2169 határozatot.
                  
               
                     (2)
                  
                  
                     Az egyrészről az Európai Unió és tagállamai, másrészről a Koreai Köztársaság közötti szabadkereskedelmi megállapodáshoz (2) csatolt, a kulturális együttműködésről szóló jegyzőkönyv (3) (a továbbiakban: a jegyzőkönyv) az 1. cikkében meghatározza azokat a kereteket, amelyek között a Feleknek együtt kell működniük egymással a kulturális tevékenységekhez, javakhoz és szolgáltatásokhoz – többek között az audiovizuális szektorhoz – kapcsolódó cserék megkönnyítése érdekében.
                  
               
                     (3)
                  
                  
                     Ez a jegyzőkönyv kivételes jelleggel rendelkezéseket tartalmaz az audiovizuális koprodukciók jogosultságáról arra, hogy a vonatkozó rendszerek kedvezményezettjévé váljanak, mely jogosultságot elvileg a fejlődő audiovizuális iparral rendelkező fejlődő országok számára tartják fenn.
                  
               
                     (4)
                  
                  
                     A jegyzőkönyv 5. cikke (8) bekezdésének b) pontja értelmében a kezdeti hároméves időszakot követően a jogosultság hároméves időszakra megújításra kerül, azután pedig automatikusan további egymást követő és azonos hosszúságú időszakokra megújításra kell, hogy kerüljön, hacsak valamelyik fél vissza nem vonja a jogosultságot, írásos értesítést küldve legalább három hónappal az eredeti, vagy az azt követő bármely időszak lejárta előtt. A kulturális együttműködéssel foglalkozó bizottságnak kellő időben értékelnie kell a jegyzőkönyv tényleges hatásait az audiovizuális koprodukciókkal kapcsolatban, és ezeknek kell alapul szolgálniuk az Unió azon döntéséhez, hogy vajon 2023-ban meghosszabbítsa-e a jogosultságot újabb hároméves időszakra.
                  
               
                     (5)
                  
                  
                     Az (EU) 2015/2169 határozat 3. cikkének (1) bekezdésével összhangban, a Bizottságnak kell a jegyzőkönyv 5. cikkének (8) bekezdésében meghatározott eljárás szerint értesítenie a Koreai Köztársaságot az Unió azon szándékáról, hogy nem hosszabbítja meg a jegyzőkönyv 5. cikke értelmében a koprodukciók kedvezményezetti jogosultsági időszakát, kivéve, ha a Bizottság javaslatára a Tanács a jogosultsági időszak vége előtt négy hónappal megállapodik a jogosultság folytatásáról. Ha a Tanács megállapodik a jogosultság folytatásáról, akkor az említett eljárást a megújított jogosultsági időszak végén újra alkalmazni kell. A jogosultsági időszak meghosszabbításáról a Tanács egyhangúlag határoz.
                  
               
                     (6)
                  
                  
                     A jegyzőkönyv 3. cikkének (5) bekezdésében említett uniós belföldi tanácsadó csoporttal 2019. október 17-én – a jegyzőkönyv 5. cikkének (8) bekezdésében foglaltak szerint – konzultáltak a jogosultsági időszak meghosszabbításáról.
                  
               
                     (7)
                  
                  
                     Az Unió és a Koreai Köztársaság közötti szoros, történelmi és egyedülálló kapcsolatra tekintettel, a Tanács egyetért azzal, hogy meghosszabbítsák az audiovizuális koprodukciók arra való jogosultságának időszakát, hogy a jegyzőkönyv 5. cikke (4)-(7) bekezdésében foglaltak szerint a helyi/regionális kulturális tartalmak elősegítése céljából a Felek által alkalmazott rendszerek kedvezményezettjei legyenek.
                  
               
                     (8)
                  
                  
                     Ez a határozat nem sértheti az Unió, illetve a tagállamok hatásköreit. Különösen nem sértheti a tagállamoknak a koprodukciós megállapodások megkötésére vonatkozó hatáskörét,
                  
               ELFOGADTA EZT A HATÁROZATOT:
         
            1. cikk
            A Tanács a 2020. július 1-jétől 2023. június 30-ig tartó hároméves időtartamra meghosszabbítja az audiovizuális koprodukciók arra való jogosultságának időszakát, hogy a jegyzőkönyv 5. cikkének (4)-(7) bekezdésében foglaltak szerint a helyi/regionális kulturális tartalmak elősegítése céljából a Felek által alkalmazott rendszerek kedvezményezettjei legyenek.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. március 25-én.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  HL L 307., 2015.11.25., 2. o.
         
         
            (2)  HL L 127., 2011.5.14., 6. o.
         
         
            (3)  HL L 127., 2011.5.14., 1418. o.